કોંગ્રેસ દ્વારા મોંઘવારી સહિતના મામલે રાજયવ્યાપી વિરોધ કાર્યક્રમો યોજાયા હતાં તેમાં રાજકોટ ખાતે કેબિનેટ મંત્રી કુવરજી બાવળિયાના નિવાસ સામે કોંગ્રેસના કાર્યકરોએ મોંઘવારીના રાવણનુ દહન કર્યુ હતું.પોલીસ કોંગ્રેસના કાર્યકરોની અને અગ્રણીઓની આગોતરી અટકાયત કરી ભાજપ સરકાર વિરોધી કાર્યક્રમ નિષ્ફળ બનાવતી હોવાથી શહેર કોંગ્રેસના અગ્રણી અને કાર્યકરોએ સમગ્ર કાર્યક્રમ ગુપ્ત રાખ્યો હતો. મિડિયાને પણ કાર્યક્રમની છેલ્લી ઘડીએ જાણ કરી કાર્યક્રમ સફળ બનાવ્યો હતો. જો કે પોલીસ પહોંચે એ પહેલા કોંગી કાર્યકરો રાવણદહન કરી સ્થળ છોડી ગયા હોવાથી કોઇ અટકાયત થઇ નહોતી.